Izquierda-Ezkerra talde parlamentario mistoko foru parlamentari Marisa de Simón Caballero andreak idatziz erantzuteko galdera bat egin du (PES-00161), 161. sarrera-zenbakiarekin erregistratu dena 2021eko apirilaren 26an. Honako gai hauei buruz galdetzen du:

1. Nafarroako enpresek azken 2 urteetan aitortutako galera guztien baturaren zenbatespena.
2. Nafarroako enpresek azken 2 ekitaldi ekonomikoetan sozietateen gaineko zergan izandako galerengatiko konpentsazioen guztizko baturaren zenbatespena.

Honako hau da erantzuna:

Lehenik eta behin, adierazi behar da enpresek aitortutako enpresa-galerak eta horien konpentsazioak Sozietateen gaineko Zergaren bi magnitude direla, eta Nafarroako zergaldi bakoitzerako aurkeztutako aitorpenen erregistroetan islatzen direla.

Horrela, sozietateen gaineko zergaren urteko estatistikek magnitude horiei dagokien informazioa jasotzen dute.

Estatistikak Nafarroako Foru Ogasunaren webgunean daude argitaratuta 2009ko zergalditik:

<https://www.navarra.es/home_es/Gobierno+de+Navarra/Organigrama/Los+departamentos/Economia+y+Hacienda/Organigrama/Estructura+Organica/Hacienda/Impuestossociedades.htm>

Zehazki, honako hau da 2018ko eta 2019ko zergaldiei buruz eskatutako informazioa:

|  |  |  |  |  |
| --- | --- | --- | --- | --- |
| **C8. NAFARROAKO ARAUDIA. SOZIETATEEN GAINEKO ZERGAREN MAGNITUDE NAGUSIAK** | | | | |
|  |  |  |  |  |
|  | **2018** | | **2019** | |
|  | Aitorpena | Zenbatekoa | Aitorpena | Zenbatekoa |
| Zerga-oinarri negatiboa | 6.043 | 433.208.044 | 5.825 | – 338.546.286 |
| Aurreko ekitaldietako zerga-oinarri negatiboen konpentsazioa | 4.277 | 214.223.188 | 4.281 | 232.673.746 |
| Zenbatekoak eurotan (Nafarroako tributazioaren portzentajea aplikatuta) | | | | |

Beraz,

1.- Nafarroako enpresek azken 2 urteetan aitortutako galera guztien batura 771.754.330 eurokoa da.

2.- Nafarroako enpresek azken 2 ekitaldi ekonomikoetan sozietateen gaineko zergan izandako galerengatiko konpentsazioen guztizko batura 446.896.934 eurokoa da.

Hori guztia jakinarazten dizut, Nafarroako Parlamentuko Erregelamenduaren 194. artikulua betez.

Iruñean, 2021eko maiatzaren 28an.

Ekonomia eta Ogasuneko kontseilaria: Elma Saiz Delgado